YES প্রোগ্রামে মার্কিন যুক্তরাষ্ট্র থাকাকালীন সময়ে একটি শিক্ষার্থী বিভিন্ন সম্পর্ক তৈরি করবে, যার মধ্যে এই প্রোগ্রামের জন্য সবচেয়ে গুরুত্বপূর্ণ একটি সম্পর্ক হচ্ছে হোস্ট ফ্যামিলির সাথে শিক্ষার্থীর সম্পর্ক। সকল YES শিক্ষার্থীদের তাদের আমেরিকান পরিবারের সদস্য হওয়া এবং তাদের নতুন পরিবারের স্বতন্ত্র দায়িত্ব গ্রহণ করার ইচ্ছা থাকতে হবে। এই দায়িত্বগুলোর মধ্যে রয়েছে – (নারী-পুরুষ উভয়ের ক্ষেত্রেই প্রযোজ্য) রান্নাবান্না, থালা-বাসন ধোয়া, লন্ড্রি, ঘর পরিষ্কার, এবং এর পাশাপাশি সেই বাড়ির পারিবারিক নিয়মগুলোও মেনে চলা। এমনকি যদি হোস্ট পরিবারের নিয়মগুলি নিজ পরিবারের নিয়ম থেকে বেশ ভিন্নও হয়, তাও সেগুলো শ্রদ্ধা করতে হবে এবং মেনে চলতে হবে। যেহেতু মার্কিন যুক্তরাষ্ট্রে সাধারনত গৃহকাজের সাহায্যকারী নিয়োগ করা হয় না, সেহেতু সকল পরিবারের টুকিটাকি কাজ পরিবারের সদস্যরাই করে। অনুগ্রহপূর্বক মনে রাখা উচিৎ যে মার্কিন যুক্তরাষ্ট্রে পরিবার এবং সমাজ, পুরুষ ও মহিলাদের সমানভাবে দেখে; সেখানে সাংস্কৃতিক এবং পারিবারিক নিয়ম শেখা এবং সেগুলো দৈনিক মেনে চলা অত্যন্ত গুরুত্বপূর্ণ। শিক্ষার্থীদের নমনীয়তা, কৌশল্যতা, ভদ্রতা এবং পরিপক্বতা প্রদর্শন করতে হবে। যে শিক্ষার্থীরা তাদের আমেরিকান পরিবার থেকে অতিথিদের মত আপ্যায়ন আশা করবে, তাদের পক্ষে এই প্রোগ্রামে সফল হওয়া সম্ভব নয়।